O mașină de poliţie şi un taxi au fost implicate într-un accident, pe strada Berzei din Capitală. Doi polițiști au ajuns la spital pentru îngrijiri suplimentare.

ACTUALIZARE 14.50. Cauza probabilă a accidentului este neacordarea de prioritate. Mai exact, șoferul de taxi nu ar fi acordat prioritate mașinii de poliție, care avea sirena și girofarele pornite când a intrat în intersecție. Ambii agenți de poliție din autoturism au fost răniți ușor și transportați la spital.

O cameră de supraveghere din apropiere a surprins momentul impactului:

Nu se știe, deocamdată, cum s-a produs accidentul. Un echipaj de descarcerare și două ambulanțe SMURD au ajuns la fața locului.

Din informațiile Digi24, în cele două mașini s-ar fi aflat cinci persoane. O polițistă de 24 de ani a ajuns la spital pentru îngrijiri suplimentare.